Α.Ε.Κ. (ποδηλασία)

Το **τμήμα ποδηλασίας της ΑΕΚ** ιδρύθηκε το 1929 και  αποτελεί έναν από τους πιο ιστορικούς ποδηλατικούς συλλόγους της χώρας, έχοντας πλήθος ατομικών και ομαδικών διακρίσεων.

## Ιστορικό
### 1929–1940
Εκ των πρωτεργατών και ιδρυτών του τμήματος υπήρξε ο ποδηλάτης Ματθαίος (Μάνθος) Καλούδης το 1929. Τον ακολούθησαν οι Πετούν, Ταρσινιάν, Κρίσσαλης και Τσαλίκης που διακρίθηκαν και αποτέλεσαν πόλο έλξης για το αγώνισμα της ποδηλασίας. Το ποδηλατικό τμήμα της ΑΕΚ είχε πλούσια δράση προπολεμικά.

Το 1931 ο Καλούδης αγωνίστηκε στους Βαλκανικούς Αγώνες της Σόφιας αλλά λόγω του τραυματισμού του από Βούλγαρο ποδηλάτη δεν κατάφερε να διακριθεί. Το 1935 εντάχθηκε στο έμψυχο δυναμικό της ΑΕΚ ο ταλαντούχος ποδηλάτης Κουβέλης. Έφορος του τμήματος εκείνα τα χρόνια ήταν ο Δημήτρης Φρυδάς και άλλοι σπουδαίοι αθλητές οι Καψοκέφαλος και Δημητριάδης.

Στους Βαλκανικούς Αγώνες στο Βουκουρέστι της Ρουμανίας το 1940 ο Κουβέλης κατέκτησε το χρυσό μετέλλιο στην κούρσα των 33 χιλιομέτρων, ενώ ο Καλούδης κατέκτησε το χάλκινο μετάλλιο στον αγώνα του ενός χιλιομέτρου.

### 1945–1960

Η προσφορά των Καλούδη και Κουβέλη επεκτάθηκε στην προσπάθεια στελέχωσης του συλλόγου με αξιόλογους αθλητές και στην εξάπλωση του αθλήματος. Σκόνταψε όμως στην αδυναμία των υπόλοιπων συλλόγων να δημιουργήσουν αξιόμαχα τμήματα ποδηλασίας ώστε να υπάρξει κλίμα ευεργετικού ανταγωνισμού, αλλά και στην έλλειψη αθλητικού υλικού όπως τα ειδικά αγωνιστικά ποδήλατα. Το 1948 οι Καλούδης και Κουβέλης αγωνίστηκαν στην Ολυμπιάδα του Λονδίνου αλλά λόγω βλαβών στα ποδήλατα τους δεν κατάφεραν να τερματίσουν στις διαδρομές τους.

Με την πάροδο των ετών και την άνοδο των υπόλοιπων ομάδων, όπως ο Παναθηναϊκός και ο Πανιώνιος, δημιουργήθηκαν οι κατάλληλες συνθήκες και η ΑΕΚ κατάφερε να δημιουργήσει μια πολύ ταλαντούχα ομάδα. Διακριθέντες αθλητές υπήρξαν οι Δαβούτης, Κουγιουμτζής, Γεωργιάδης, Χατζηαργύρης, Αράπης, Μπάρδας, Αλεξίου, Τζιώτης, Μπάρλας, Τρασιάν. Την περίοδο αυτή διοργανώθηκε το 1952 ο πρώτος αγώνας μεγάλης απόστασης Αθήνα - Λουτράκι 80χλμ με νικητή τον Κουγιουμτζή δεύτερο τον Δαβούτη και τρίτο τον Γεωργιάδη, δείγμα της άριστης αγωνιστικής κατάστασης της ομάδας.

### 1960–1970
Η επόμενη δεκαετία βρήκε την ΑΕΚ να κατακτά πλήθος τίτλων και να αποτελεί τον κορυφαίο ποδηλατικό σύλλογο της χώρας. Κορυφαίοι αθλητές του συλλόγου υπήρξαν οι: Ρηγούτσος (τη δεκαετία του 1960 αναδείχθηκε τρεις φορές πρωταθλητής Ελλάδας και έκτος στο γύρο της Αιγύπτου), Τζώλης, Σπυρίδης, Μητρόπαπας Γιάννης (Κεχαγιάς ήταν το ψευδώνυμο) Γκιτάκος, Φώτης Μουστάκης, Νταλίπης, Καντιώτης, Δημητόγλου, Τσαμπός (Βαλμάς),Μπούρας.           .

Πολύ μεγάλο μερίδιο της επιτυχίας ανήκε στον έφορο του ποδηλατικού τμήματος Γιώργο Τρανόπουλο. Πάντως κατά τη διάρκεια της χρυσής δεκαετίας δεν έλειψαν οι οικονομικές δυσκολίες σε κάποιες περιπτώσεις, με αποτέλεσμα το τμήμα να διαλυθή στα τέλη της δεκαετίας του 1960. Τότε, από τον ακούραστο εργάτη και παλαιό ποδηλάτη της ΑΕΚ **Νικόλαο Καψοκέφαλο** δημιουργήθηκε ο ποδηλατικός σύλλογος **"ΒΥΖΑΝΤΙΟΝ"** στον οποίον ενετάχθησαν όλοι οι ποδηλάτες του διαλυθέντος ποδηλατικού τμήματος της ΑΕΚ. Ο νεοϊδρυθείς αυτός σύλλογος εμφανιζόταν με τε ίδια χρώματα (κιτρινόμαυρα), είχε ως σήμα τόν δικέφαλο αετό και ουσιαστικά ήταν μιά νέα ΑΕΚ.Τα γραφεία ήσαν στήν οδόν Αλκαμένους στην Αθήνα.

Κορυφαίοι αθλητές την περίοδο **1970-1980** ανεδείχθησαν οι: Λουλούκος Νικόλαος, Λιάκος Βασίλειος, Νεστερούλης Χρήστος, Μαραγκός Ηλίας, Βάσκος Στυλιανός. Ο σύλλογος, με προπονητή τον Φώτη Μουστάκη υπήρξε πρωταγωνιστής στα αγωνιστικά δρώμενα τόσο στον δρόμο όσο και στην πίστα (ποδηλατοδρόμιο Ρόδου) κατακτώντας ομαδικά αλλά και ατομικά πρωταθλήματα. Επιπροσθέτως δε, τουλάχιστον τρείς αθλητές του ήσαν μέλη τής εθνικής ομάδος (Λουλούκος, Λιάκος, Βάσκος κ.ά.).

### 1980–2016

Το τμήμα ξαναζωντάνεψε το 2008 με έφορο το Νίκο Αγγελίδη. Μάλιστα το ποδηλατικό τμήμα διοργάνωσε μετά από τριάντα χρόνια τον Ποδηλατικό Γύρο Φιλαδέλφειας που πήρε το όνομα "Γιώργος Τρανόπουλος", στη μνήμη του αλησμόνητου εφόρου.

## Ομαδικοί Τίτλοι

* **10 [[Πανελλήνιο πρωτάθλημα ποδηλασίας γενικής βαθμολογίας ανδρών|Πρωταθλήματα Ελλάδας Ανδρών]]** (Γενική Βαθμολογία): 1960, 1961, 1962, 1964, 1965, 1966, 1968, 1975, 1979, 1981
----
**Διακρίσεις ανά αγώνισμα**

* **12 [[Πανελλήνιο πρωτάθλημα ποδηλασίας δημοσίας οδού ανδρών|Πρωταθλήματα Δρόμου Ανδρών]]**: 1960, 1961, 1964, 1966, 1968, 1974, 1975, 1976, 1977, 1979, 1980, 1981
* **6 [[Πανελλήνιο πρωτάθλημα ποδηλασίας πίστας ανδρών|Πρωταθλήματα Πίστας Ανδρών]]**: 1960, 1961, 1962, 1964, 1965, 1966
----
**Ομαδικά αγωνισμάτων**

* **5 [[Πανελλήνιο πρωτάθλημα ποδηλασίας δημοσίας οδού ανδρών|Πρωταθλήματα Ομαδικής Xρονομέτρησης Ανδρών]]**: 1968, 1974, 1975, 1976, 1979
* **5 [[Πανελλήνιο πρωτάθλημα ποδηλασίας πίστας ανδρών|Πρωταθλήματα Ομαδικού Πουρσουίτ Ανδρών]]**: 1961, 1962, 1964, 1966, 1967

## Ατομικές διακρίσεις
1940 1η θέση Βαλκανικοί Αγώνες Βουκουρεστίου, κούρσα των 33 χιλιομέτρων, Κουβέλης

1940 3η θέση Βαλκανικοί Αγώνες Βουκουρεστίου, αγώνας 1 χιλιομέτρου, Καλούδης

1948 Ολυμπιακοί Αγώνες Λονδίνου, συμμετοχή Καλούδης & Κουβέλης

1952 1η θέση Διαδρομή Αθηνών-Λουτρακίου, Κουγιουμτζής

*Ατομικές διακρίσεις αθλητών της ΑΕΚ τα επόμενα χρόνια:*

1960 Πρωταθλητής Ανάβασης Πάρνηθας, Ελιτ/U23, Γιώργος Τζώλης

1963 1η θέση, Α' Ποδηλατικός Αγώνας, ΟΛΥΜΠΙΑ-ΚΟΡΙΝΘΟΣ, Ιωάννης Μητρόπαπας

1970 Πρωταθλητής Ανάβασης Πάρνηθας, Ελιτ/U23, Νίκος Λουλούκος

1971 Πρωταθλητής Ανάβασης Πάρνηθας, Ελιτ/U23, Νίκος Λουλούκος

1971 Τοπικό πρωτάθλημα Ν. Αττικής, χρονομέτρηση 60 χλμ ανά ζεύγη, 1η θέση: Λουλούκος-Λιάκος

1971 Πανελλήνιος αγών εφήβων αντοχής 80 χλμ.Βόλος-Αργαλαστή-Βόλος, 1η θέση Λιάκος Βασίλειος

1972 Πανελλήνια Ανάβαση Χορτιάτη, Στέλιος Βάσκος

1974 Πρωταθλητής Ελλάδος Αντοχής, Στέλιος Βάσκος

1975 1η θέση Ανάβαση Πάρνηθας, Eλιτ/U23, Στέλιος Βάσκος

1975 Πρωταθλητής Ελλάδος Αντοχής Δρόμου, Eλίτ, Νίκος Λουλούκος

1976 1η θέση Ανάβαση Πάρνηθας, Ελιτ/U23, Νίκος Λουλούκος

1977 1η θεση Ανάβαση Πάρνηθας, Ελιτ/U23, Νίκος Λουλούκος

1978 1η θέση Ανάβαση Βούλας, Στέλιος Βάσκος

1979 1η θέση Ανάβαση Πάρνηθας, Ελιτ/U23, Νίκος Λουλούκος

1980 1η θέση Βενιζέλεια (σιρκουί), Στέλιος Βάσκος

1980 1η θέση Ανάβαση Υμηττού, Στέλιος Βάσκος

1981 Πρωταθλητής Ελλάδος Αντοχής Δρόμου, Eλίτ, Στέλιος Βάσκος

1984 1ος Γύρος Ελλάδος + ετάπ Αρχαία Ολυμπία - Τρίπολη, Στέλιος Βάσκος

2009 Πρωταθλητής Ορεινής Ποδηλασίας, ΕΠΟΣΚ, κατηγορία Master, Δημήτρης Ροβάκης

2009 Πρωταθλητής Ελλάδος κατηγορία Master, Aτομική Xρονομέτρηση, Δημήτρης Ροβάκης

2009 Κυπελλούχος Διεθνούς Ορεινής Ποδηλασίας OUTSPOTS, 29-39, Δημήτρης Ροβάκης

2009 Πρωταθλητής Ορεινής Ποδηλασίας, ΕΠΟΣΚ, κατηγορία Master, Παναγιώτης Σκυλοδήμος

2010 Πρωταθλητής Ελλάδος κατηγορία Master, Αγώνας Αντοχής Δρόμου, Παναγιώτης Σκυλοδήμος

2010 Πρωταθλητής Ελλάδος κατηγορία Master, Ατομική Xρονομέτρηση, Λουκάς Καταπόδης

2010 Πρωταθλητής Αττικής κατηγορία Master B', Ατομική Χρονομέτρηση, Λουκάς Καταπόδης

2010 Πρωταθλητής Αττικής κατηγορία Master Γ', Ατομική Χρονομέτρηση, Βασίλης Κουτελέλης

2010 Πρωταθλητής Αττικής κατηγορία Master Α', Αγώνας Αντοχής Δρόμου Γιώργος Χατζημανώλης

2010 Κυπελλούχος Διεθνούς Ορεινής Ποδηλασίας Outsports, Α2, Δημήτρης Ροβάκης

2010 Κυπελλούχος Διεθνούς Ορεινής Ποδηλασίας Outsports, Α3, Παναγιώτης Σκυλοδήμος

2013 Πρωταθλητής 28ης ανάβασης του Υμηττού,  Παναγιώτης Σκυλοδήμος

2015 Πρωταθλητής 3ου Ποδηλατικού Μαραθώνιου Κισσάβου ΜΤΒ

2015 2η και 3η θέση των αθλητών Λεούση Παναγιώτη και Τσιμπούκα Παναγιώτη Οδυσσέα αντίστοιχα  στο τοπικό πρωτάθλημα Αττικής στην κατηγορία Παίδων

2016 Πρωταθλητής Ατομικής Χρονομέτρησης Ανδρών (Πρωτάθλημα που διοργάνωσε η ΕΠΟΣΚ),   Μαυρικάκης Μιχάλης

2016 Πρωταθλητής Αττικής Ανδρών, Ατομική Χρονομέτρηση, Μαυρικάκης Μιχάλης

2016 Πρωταθλήτρια Ελλάδος κατηγορία Master Γυναικών,  Βάλυ Χαραλαμποπούλου

2016 Πρωταθλητής Αττικής κατηγορία Master Α', Βασίλης Κολιός

2016 3ος γενικής βαθμολογίας στο πρωτάθλημα Αττικής κατηγορία εφήβων Τσιμπούκας Παναγιώτης Οδυσσέας

2019 Πρωταθλητής Αττικής Αντοχής, Χάρης Καστραντάς

2019 1η θέση Ανάβαση Μερκουρίου κατηγορία Master Γ', Κώστας Κατσιλιέρης

2019 1η θέση Ανάβαση Φυλής κατηγορία Εφήβων, Χρήστος Σκυλοδήμος

2019 1η θέση Ανάβαση Σπηλιάς κατηγορία Master Β', Κώστας Γιαννίκης

2020 Πρωταθλητής Ελλάδος στο Cyclo-Cross, Χάρης Καστραντάς

2021 1η θέση στον 43ο Γύρο  στην κατηγορία των γυναικών, Ελευθερία Λάβαρη

2021 Πρωταθλητής Ελλάδος στο Marathon Mountain, Ηλίας Τσορτουκτσίδης.

2021 1η θέση στο Πανελλήνιο Πρωτάθλημα Elliminator, Νικόλαος Γεωργιάδης.

2022 Κυπελλούχος U23 στο 2ο αγώνα Εθνικού Κυπέλλου Ορεινής Ποδηλασίας ΜΤΒ Κατηγορίας XCΟ στην Ηγουμενίτσα, Νικόλαος Γεωργιάδης.

2023 Κυπελλούχος Ελλάδος στην κατηγορία Εφήβων στους διεθνείς αγώνες Hellenic XCO/XCE series cup & 1ο Εθνικό Κύπελο XCE/XCΕ στην Σπηλιά Κισσάβου ,Στράτος Μανωλίδης.

2023 Πρωταθλητής Ελλάδος στο Cyclo-Cross, Στράτος Μανωλίδης.

2023 Πρωταθλητής Πανελλήνιων Σχολικών Αγώνων, Oρεινής Ποδηλασίας ** **XCO, Στράτος Μανωλίδης.

2023 Βαλκανιονίκης Δρόμου Ατομικής Χρονομέτρησης στην Λάρισα 27 Αυγούστου 2023 με την ΕΘΝΙΚΗ ΕΛΛΑΔΟΣ, Στράτος Μανωλίδης.

2024 Πρωταθλητής Ελλάδος Πανελλήνιο Πρωτάθλημα Δρόμου Ατομικής Χρονομέτρησης στη Λάρισα, Στράτος Μανωλίδης.

2024 1η Θέση Διεθνείς Αγώνες XCO MTB Serbia Epic Series UCI C1 Novi Sad XC Men Junior 22 Μαρτίου 2024, Στράτος Μανωλίδης.

2024 1η Θέση Διεθνείς Αγώνες MTB XCO Serbia Epic Series UCI C1 Novi Sad Men Junior 23  Μαρτίου 2024, Στράτος Μανωλίδης.

2024 Βαλκανιονίκης Ορεινής Ποδηλασίας XCO MTB στην Ρουμανία 18 Μαίου 2024 2η θέση (4ος στη Γενική κατάταξη Elite/U23) με την ΕΘΝΙΚΗ ΕΛΛΑΔΟΣ, Στράτος Μανωλίδης.

**ΣΥΝΟΛΟ:**

**4 ΒΑΛΚΑΝΙΚΑ ΤΡΟΠΑΙΑ**

**27 ΠΡΩΤΑΘΛΗΜΑΤΑ ΑΘΗΝΩΝ**

**12 ΚΥΠΕΛΛΑ ΑΘΗΝΩΝ**

**17 ΠΑΝΕΛΛΗΝΙΑ ΠΡΩΤΑΘΛΗΜΑΤΑ**

**14 ΠΑΝΕΛΛΗΝΙΑ ΚΥΠΕΛΛΑ**

**3 ΣΟΥΠΕΡ ΚΑΠ ΠΑΝΕΛΛΗΝΙΟΥ ΜΕΓΕΘΟΥΣ**

## Παραπομπές


## Πηγές
* Ελληνική Ομοσπονδία Ποδηλασίας 
*https://www.aek365.org/a-810839/podhlasia-prwtathlhth-ellado-o-hlia-tsortouktsidh-fwto.htm
*https://www.aek365.org/a-820360/podhlasia-prwtathlhth-ellado-o-gewrgiadh.htm
*https://www.enwsi.gr/1143739/aek/erasitexniki/aek-kypelloychos-stin-oreini-podilasia-o-georgiadis.html
*https://www.aek.gr/kypelloychos-ellados-o-stratos-manolidis/
*https://www.aek.gr/valkanionikis-o-spoydaios-manolidis/
*https://aekplus.com/podilasia-dromou-protathlitis-elladas-o-manolidis/
*https://hellenic-cycling.gr/13827-2/
*https://www.enwsi.gr/1278500/aek/erasitexniki/aek-protathlitis-ellados-o-stratos-manolidis-stin-podilasia-foto.html
*

## Εξωτερικοί σύνδεσμοι
*Α.Ε.Κ. - Επίσημος Δικτυακός Τόπος  
*Η Ιστορία της ΑΕΚ - εκδ. Αθλητικής Ηχούς 1953

ποδηλασια
Α